

**REPUBLIKA HRVATSKA**

**GRAD ZAGREB**

**OSNOVNA ŠKOLA HRVATSKI LESKOVAC**

**HRVATSKI LESKOVAC, Pilinka 2**

KLASA: 003-07-01/21-10/1

URBROJ: 251-724-01-21-1

Hrvatski Leskovac, 15.11.2021.

Na temelju Odluke Stožera civilne zaštite Republike Hrvatske o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova, KLASA: 810-06/20-01/7, URBROJ: 511-01-300-21-452 od 12.11.2021., a koja Odluka stupa na snagu 16.11.2021., Osnovna škola Hrvatski Leskovac, koju zastupa ravnateljica Dubravka Ljubičić, donosi

**ODLUKU**

**o obveznom testiranju na virus SARS-CoV-2**

**I.**

Počevši od 16.11.2021. godine, a s obzirom na ubrzano širenje i povećani rizik prijenosa bolesti COVID-19, za vrijeme trajanja proglašene epidemije bolesti COVID-19, djelatnici Osnovne škole Hrvatski Leskovac dužni su testirati se na virus SARS-CoV-2 radi zaštite pučanstva od zaraze i prijenosa te suzbijanja bolesti COVID-19.

**II.**

Uvid u potvrde o testiranju za Osnovnu školu Hrvatski Leskovac provodi se prilikom dolaska na posao, najmanje dva puta u sedam dana za djelatnike koji su zaposleni temeljem ugovora o radu na puno radno vrijeme (8 sati dnevno).

Djelatnici koji su zaposleni na nepuno radno vrijeme, dužni su testirati se u one dane kada rade u Školi (npr. oni djelatnici koji rade 3 dana za redom, dužni su se testirati samo jednom, oni djelatnici koji rade 4 dana za redom, dužni su se testirati dva puta tjednom, oni djelatnici koji rade svaki dan iako na nepuno radno vrijeme, dužni su se testirati dva puta tjedno, kao i oni djelatnici čiji je rad raspoređen kroz cijeli tjedan sa jednim danom ili dva dana razmaka).

**III.**

Iznimno od točke I. ove Odluke, testiranje nije obvezno za osobe koje ispunjavaju uvjet cijepljenja ili preboljenja bolesti COVID-19, osim ako imaju znakove respiratorne infekcije, druge simptome ili znakove zarazne bolesti COVID-19.

**IV.**

Svi djelatnici Osnovne škole Hrvatski Leskovac dokazuju da su testirani na virus SARS-CoV-2, odnosno da su cijepljeni ili preboljeli bolest COVID-19 *predočenjem EU digitalne COVID potvrde ili predočenjem drugog odgovarajućeg dokaza o cijepljenju, preboljenju odnosno testiranju.*

Djelatnici koji posjeduju *EU digitalnu COVID potvrdu odnosno drugi odgovarajući dokaz o cijepljenju odnosno preboljenju*, mogu isti dati ravnateljici na uvid i prije 16.11.2021*..*

Drugi dokaz o cijepljenju odnosno preboljenju je:

**1.** *da su osobe preboljele bolest COVID-19 i dijagnoza im je postavljena na temelju brzog antigenskog testa unazad 12 mjeseci, dokazuju potvrdom liječnika primarne zdravstvene zaštite koju isti izdaje na temelju nalaza brzog antigenskog testa*

**2.** *da su osobe imale dijagnosticiranog COVID bolesnika u obitelji i imale su s tim oboljelima kontakte, proglašavane su tzv. vjerojatnim slučajem te im bolest nije dijagnosticirana laboratorijskim testom, dokazuju potvrdom liječnika primarne zdravstvene zaštite o preboljenju unutar 12 mjeseci, a na temelju medicinske dokumentacije*

**3.** *da im je bolest COVID-19 dijagnosticirana PCR testom prije više od 6 mjeseci, a manje od 12 mjeseci, dokazuju potvrdom o preboljenju izdanom od liječnika primarne zdravstvene zaštite ili nalazom PCR testa ne starijim od 12 mjeseci*

**4.** *da su preboljele bolest COVID-19, a bolest im je dijagnosticirana PCR-om, BAT-om ili su bili vjerojatan slučaj, a cijepljene su jednom dozom cjepiva unutar 8 mjeseci od preboljenja te nije prošlo više od 12 mjeseci od primitka prve doze mogu dokazati potvrdom liječnika primarne zdravstvene zaštite o preboljenju ili nalazom pozitivnog PCR testa i potvrdom o cijepljenju jednom dozom cjepiva protiv bolesti COVID-19 pri čemu je datum cijepljenja unutar 8 mjeseci od preboljenja, a nije prošlo više od 12 mjeseci od cijepljenja*.

**V.**

Obveza predočavanja EU digitalne potvrde ili drugog odgovarajućeg dokaza o cijepljenju, preboljenju odnosno testiranju odnosi se i na sve stranke koje dolaze u službene prostorije u kojima rade djelatnici Škole, sve pružatelje usluga koji pružaju različite usluge u tim prostorima ili su angažirani za određene poslove u njihovim prostorima ili druge osobe koje dolaze u njihove prostore po bilo kojoj osnovi.

**VI.**

Osobe koje su se dužne testirati, mogu isto obaviti u ovlaštenoj ustanovi ili laboratoriju.

Popis ovlaštenih ustanova i laboratorija objavljuje se na mrežnoj stranici Ravnateljstva civilne zaštite Republike Hrvatske.

**Osobe iz točke I. i V. ove Odluke koje odbiju testiranje odnosno odbiju predočiti EU digitalnu COVID potvrdu ili drugi odgovarajući dokaz, ne mogu ulaziti i boraviti u službenim prostorijama.**

**VII.**

Zadužuje se ravnateljica Škole za provjeravanje potvrda, vođenje evidencije iz točke IV. ove Odluke te za prikupljanje i ažuriranje informacija o istome.

U slučaju izostanka nemogućnosti provjere potvrde od strane ravnateljice, za isto se zadužuje tehničko osoblje škole.

**VIII.**

Ova Odluka objavit će se na oglasnoj ploči i mrežnoj stranici Škole, a stupa na snagu 16.11.2021. godine.

Ravnateljica:

Dubravka Ljubičić, dipl.učit.